laion/Wikipedia-Exotic huggingface dataset:
נמל טנג'ונג פריאוק

נמל טנג'ונג פריאוק (באינדונזית: Tanjung Priok) בעיר ג'קרטה בירת אינדונזיה הוא הנמל הימי הגדול ביותר של המדינה. הנמל מטפל ביותר ממחצית תעבורת המטען הימי של אינדונזיה. הוא מופעל על ידי תאגיד הנמלים של אינדונזיה (PT Pelabuhan Indonesia 2). טנג'ונג פריאוק הוא נמל טבעי, הממוקם בחופה הצפון-מזרחי של ג'קרטה. הוא נחשב לאחד הנמלים הפחות יעילים בדרום-מזרח אסיה, בשל קיבולת מוגבלת, גודש וזמן טיפול באוניות והליכי מכס איטיים. על מנת להגביר את תפוקתו מיושמת בו תוכנית התרחבות, אשר אמורה להגדיל את קיבולת הנמל עד פי שלושה עד לשנת 2023. נתוני הנמל בשנת 2013: שטח: 10.28 קילומטר רבוע, מהם 6.04 קילומטר רבוע של מים 76 מקומות עגינה אורך רציפים: 16,853 מטר 20 טרמינלים למטען כושר אחסון מטען: 401,468 טון כושר טיפול שנתי במכולות: 6.59 מיליון TEU מדיה וקבצים בנושא נמל טנג'ונג פריאוק בוויקישיתוף האתר הרשמי של הנמל הימי טנג'ונג פריאוק
צ'יפטלי (כלי נגינה)

צ'יפטלי (באלבנית: çifteli) הוא כלי נגינה בעל שני מיתרים שמקורו באלבניה, אך נהוג להשתמש בו גם בקוסובו. יש הסוברים שהגרסה המוקדמת הראשונה של כלי נגינה דומה בעל שני מיתרים הגיעה מטורקיה וממנו התפתחה הגרסה האלבנית. מרבית השימוש בכלי, בעל הצליל הגבוה, נעשה באירועים תרבותיים שונים, בחגים ואף בחתונות אלבניות. רבים משירי העם האלבנים מבוססים על תאום בין הצ'יפטלי לשירה. מקור המילה צ'יפטלי הוא מהשפה האלבנית: צ'יפט זה כפול ואילו טל הוא מיתר. הצ'יפטלי נבנה לרוב בעבודת יד והוא נחשב לכלי הנגינה הלאומי של אלבניה, ולפיכך החלק הרחב שלו, באזור הפריטה, מעוטר לרוב בסמלה הלאומי של אלבניה. כיום הצ'יפטלי פופולרי מאוד באלבניה וילדים רבים לומדים לנגן בו כבר מגיל צעיר. מדיה וקבצים בנושא צ'יפטלי בוויקישיתוף מנגינה אינסטרומנטלית עם צ'יפטלי ילד מכוון צ'יפטלי ומנגן עליו אחד מנגני הצ'יפטלי המובילים באלבניה, גזים פרשקפה, בהדגמת נגינה על צ'יפטלי ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "צ'יפטלי (כלי נגינה)".
2D

האם התכוונתם ל... גאומטריה, גרפיקה ומתמטיקה מרחב דו–ממדי, מרחב אוקלידי דו-ממדי – מישור (גאומטריה) מודל גאומטרי דו ממדי (אנ') – מודל גאומטרי במישור הנפשה דו-ממדית – הנפשה מסורתית גרפיקה ממוחשבת דו ממדית (אנ') ניתוח מתאם דו ממדי (אנ') – טכניקה מתמטית המשמשת ללמידת שינויים באותות נמדדים ביולוגיה גורם שעתוק II D (אנ') (ביולוגיה מולקולרית) – אחד ממספר גורמי שעתוק שנחוצים ליצירת RNA פולימראז II כינויים באנגלית אצבע מורה – האצבע השנייה (באנגלית 2nd Digit) של היד Twopence (אנ') – היה מטבע בריטי טרום-עשרוני, שכונה בקצרה 2d אחר (כולל באיות או בהגייה קרובים) ‎2-D (דמות) – חבר בלהקה הווירטואלית גורילז (קיצור של ‎2-Dents) Two Dickinson Street Co-op (אנ') – קואופרטיב אוכל לסטודנטים באוניברסיטת פרינסטון קונסולות משחקים ניידות מסדרת נינטנדו 3DS: נינטנדו 2DS (אנ') – הדגם השלישי, יצא ב-2013. נינטנדו 2DS XL החדש (אנ') – הדגם השישי, יצא ב-2017. 2degrees (אנ') – ספקית תקשורת ניו זילנדית. מחנות שבויים של גרמניה בשטח פומרניה שבפולין במלחמת העולם השנייה: אופלג II-D (אנ') סטלג II-D (אנ')
אליפות גרמניה בכדורגל 1925

אליפות גרמניה בכדורגל 1925 הייתה העונה ה-18 של התחרות. החל מעונה זו בתחרות השתתפו מנצחות תחרויות אזוריות, קבוצות שהגיעו למקום השני ונציגות נוספות מאליפות מערב גרמניה ודרום גרמניה. למשחק הגמר הגיעו נירנברג ופ.ס.וו פרנקפורט. לנירנברג זה היה הניצחון רביעי בתולדות המועדון והשני ברציפות. לתחרות העפילו מנצחות תחרויות אזוריות: המשחקים נערכו בשיטת נוק-אאוט (מפגש יחיד בין הקבוצות). בהארכה מספר כדורגלנים כבשו שלושה שערים ובכך זכו בתואר מלך השערים: יוסף לוקה (טו.רו דיסלדורף) ב-2 משחקים ארטור וורניקה (אלטונה 93) ב-2 משחקים וילי קירסיי (הרטה ברלין) ב-3 משחקים גאורג הוחזאנג נירנגבר ב-3 משחקים היינריך טראג נירנגבר ב-3 משחקים (בפעם השלישית בקריירה) נתונים מפורטים מאתר rsssf נתונים מאתר weltfussball
משה מאיר חי אליקים

הרב משה מאיר חי אליקים (נודע בכינוי "המשמ"ח אליקים") (ט"ו בטבת ה'תרל"ב, 27 בדצמבר 1871– ה'תש"ט, 1949) היה שד"ר, חבר בית הדין בטבריה, אב בית דין בקזבלנקה, חבר בית הדין במוגדור שבמרוקו ומייסד ישיבת כתר תורה בטבריה ובקזבלנקה. נולד בטבריה לרב נסים אליקים, שממנו התייתם בילדותו. בצעירותו למד בישיבות טבריה, ונישא לבתו של הרב רפאל אוחנה. בשנת 1900 (ה'תר"ס) ייסד יחד עם הרב יעקב חי זריהן והרב אהרון הלוי סקלי את ישיבת "כתר תורה" בטבריה. בשנת 1911 (ה'תרע"א) יצא בשליחות כוללות טבריה למצרים וערי צפון אפריקה. בעקבות מלחמת העולם הראשונה התעכב במרוקו, ובשנת 1919 (ה'תרע"ט) מונה לכהן כחבר בית הדין במוגדור. בסוף שנת 1920 (ה'תרפ"א) חזר לטבריה והחל לכהן כחבר בית הדין של הרב אליהו ילוז, לצד הרב יעקב חי זריהן. בחורף שנת 1922 (ה'תרפ"ג) נסע לשליחות באלג'יריה. כשסיים את שליחותו הוזמן לקזבלנקה כדי לכהן בה במשרת דיינות, ובחודש פברואר 1924 (אדר א' ה'תרפ"ד) מונה לשמש כאב בית דין בעיר. הוא ייסד שם ישיבה בשם "כתר-תורה" והיה אחראי על הצד הכלכלי ועל שיטת הלימוד. לראשי ישיבה הוא מינה את הרבנים שמעון אביקציץ ושמעון ברוך אוחיון. בשנת 1925 (ה'תרפ"ה) השתתף בפולמוס הלכתי גדול בו היו מעורבים רבני טבריה, תוניסיה ומרוקו. במרכז הפולמוס היה ספר שהוציא בתוניס הרב חנניה חביב אזולאי בשם "מגן הדת", בו הוא כתב נגד רבנים שונים, ואסר את הייבום בקזבלנקה. מנגד הוציא הרב אליקים את הספר "מלחמת המגן" המתיר את הייבום בעיר, ויוצא להגנת הרבנים שנגדם נכתב בספר הקודם. נפטר בשנת ה'תש"ט ונקבר בבית העלמין הישן בקזבלנקה (ליד עמיתו לבית הדין הרב אברהם אביחצירא), באוהל שבחלק הפנימי, שליד קבר הרב חיים פינטו. אחריו התמנה הרב חיים דוד בן סוסאן. עם תלמידיו נמנו הרב שלמה ילוז, הרב יוסף חיים ילוז והרב ברוך טולידאנו. חידושיו הודפסו בתוך ספרי אביו שערך והוציא לאור: דבר נאה - חידושים בהלכה על ספרי ראשונים ואחרונים, ה'תרנ"ה חדר נאה - דרושים וחידושים על פרשיות התורה, חמש מגילות, משלי ותהילים, ה'תרע"א מלחמת המגן - מלחמת מצווה, לוחמים במלחמתה של תורה, קזבלנקה ה'תרפ"ה חלק מתשובותיו הודפסו בספר "ויאסוף שלמה" מאת הרב שלמה הכהן צבאן מדבדו. הספר מלחמת המגן, באתר HebrewBooks משה מאיר חי אליקים (1871-1949), דף שער בספרייה הלאומית משה מאיר חי אליקים, בספר יהודי המזרח בארץ ישראל, מאת משה דוד גאון, באתר HebrewBooks
אליפות גרמניה בכדורגל 1926

אליפות גרמניה בכדורגל 1926 הייתה העונה ה-19 של התחרות. בתחרות השתתפו מנצחות תחרויות אזוריות, קבוצות שהגיעו למקום השני ונציגות נוספות מאליפות מערב גרמניה ודרום גרמניה. אלופת העונה הקודמת נירנברג לא העפילה לתחרות. למשחק הגמר הגיעו אגודת ספורט פירט והרטה ברלין. לאגודת ספורט פירט זה היה הניצחון שני בתולדות המועדון (הקודם היה בשנת 1914). לתחרות העפילו מנצחות תחרויות אזוריות: המשחקים נערכו בשיטת נוק-אאוט (מפגש יחיד בין הקבוצות). אוטו הרדר מהמבורג כבש 6 שערים ובכך זכה בתואר מלך השערים. זאת בפעם השלישית בקריירה. נתונים מפורטים מאתר rsssf נתונים מאתר weltfussball
פיאט 132

פיאט 132 (Fiat 132) היא מכונית משפחתית גדולה אשר יוצרה על ידי קונצרן הרכב האיטלקי פיאט בין השנים 1972–1981. בספרד הדגם הורכב על ידי סיאט, ונקרא "Seat 132". בפולין הורכב הדגם על ידי חברת Polski Fiat ונקרא 132p, בקוריאה הדרומית הדגם הורכב על ידי חברת קיה, (בשנת 1977, יוצרו 4,759 יחידות, תחת השם "Kia Fiat 132"). בנוסף הורכב הדגם גם בדרום אפריקה. דגם ה"הפיאט 132" יוצרה עם מגוון מנועים: 1,592 סמ"ק, 1,756 סמ"ק, 1,995 סמ"ק ומנוע דיזל- 2,435 סמ"ק. פיאט 132 דגם GL פיאט 132 דגם GLS פיאט 132 פיאט 132 דגם GLS, שנת 1977 פיאט 132 פיאט 132, שנת 1975 פיאט 132 ( Polski Fiat 132p ) (יוצרה בפולין) פיאט 132 ( Polski Fiat 132p ) (יוצרה בפולין) סיאט 132 (יוצרה בספרד) פיאט 132 פיאט 132 פיאט 132, שנת 1978 - מבט לתא הנהג פיאט 132 פיאט פיאט 125 פיאט 130 פיאט 131 פיאט 132 - מפרט טכני (autoevolution) מדיה וקבצים בנושא פיאט 132 בוויקישיתוף
פיאט 130

פיאט 130 (Fiat 130) היא מכונית מנהלים מפוארת גדולה מתוצרת קונצרן הרכב האיטלקי פיאט אשר יוצרה בין השנים 1969–1977. דגם הפיאט 130 נחשב ל"מכונית הדגל" של חברת פיאט. מגרסת הסדאן (4 דלתות) - יוצרו 15,093 יחידות, מגרסת הקופה (2 דלתות) יוצרו 4,294 יחידות. פיאט 130 - 4 דלתות, סדאן פיאט 130 - 5 דלתות, סטיישן פיאט 130 - 2 דלתות, קופה "Fiat 130 Saloon type A" "Fiat 130 Saloon type B" - כוח המנוע שודרג מ-104 כ"ס ל-119 כ"ס (משנת 1971) הגה כוח סטנדרטי 4 בלמי דיסק הפיאט הראשון שאימץ אלטרנטור פיאט 130, שנת 1975 פיאט 130, שנת 1976 פיאט 130 combi (סטיישן) פיאט 130 פיאט 130 - קופה פיאט 130 - קופה, מבט לתא הנהג פיאט 130 - קופה, מבט לתא הנהג פיאט 130 - קופה לוגו חברת Pininfarina (המעצב) על דגם פיאט 130, קופה פיאט פיאט 2300 פיאט 125 פיאט 131 פיאט 132 מדיה וקבצים בנושא פיאט 130 בוויקישיתוף פיאט 130 (1:58 דקות), יו-טיוב
מם מדיאור בויי

מם מדיאור בויי (בצרפתית: Mame Madior Boye; נולדה ב-1940) הייתה ראש ממשלת סנגל (2002-2001) והאישה הראשונה בתפקיד. בויי נולדה למשפחת משפטנים ובעקבות שלושת אחיה למדה משפטים בדקאר ובפריז. בסיום לימודיה עבדה במערכת המשפט הציבורית של סנגל, הייתה סגנית התובע הציבורי, מונתה לשופטת והייתה סגנית נשיא בית המשפט האזורי של דקאר ונשיאת בית המשפט לערעורים. ב-1975 הייתה ממייסדי לשכת עורכי הדין של סנגל והייתה נשיאת הלשכה מהקמתה ועד 1990. בשנים 1978–1998 הייתה סגנית הנשיאה העולמית של הפדרציה הבינלאומית לנשים עורכות דין. בשנים 1990–2000 עבדה בחברת בנקאות פרטית. בשנת 2000 מונתה בויי על ידי נשיא סנגל עבדוליי ואד לשרת המשפטים. שנה לאחר מכן, במרץ 2001 התפטר ראש הממשלה מוסטפא ניאס ובויי מונתה על ידי הנשיא להחליפו. לאחר הבחירות הכלליות באפריל 2002, הנשיא ואד נבחר לכהונה נוספת ובויי נותרה בתפקיד, עד להתפטרותה בנובמבר 2002 בעקבות אסון מעבורת לה ג'ולה. בהמשך לאסון המעבורת, ב-2008 הוצא בצרפת צו מעצר נגד בויי אך זה בוטל כעבור מספר חודשים בעקבות התנגדות ממשלת סנגל להליך המשפטי. בשנת 2004 נבחרה בויי לכהן כנציבה מיוחדת של האיחוד האפריקאי לקידום ולהגנה של אזרחים הנמצאים בשטחי מלחמה. מדיה וקבצים בנושא מם מדיאור בויי בוויקישיתוף Sénégal: Dossier du naufrage du bateau « Le Joola » - les mandats d'arrêt internationaux contre mame madior boye et cie annul ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קזימירה פרונסקיינה

קזימירה דנוטה פרונסקיינה (בליטאית: ‏Kazimira Danutė Prunskienė‏Ⓘ‏; נולדה ב-26 בפברואר 1943) הייתה ראש ממשלת ליטא (1990–1991) הראשונה לאחר הכרזת העצמאות המחודשת. עמדה בראש מערך האיכרים והמפלגת הדמוקרטית החדשה ובראש המפלגה העממית של ליטא. פרונסקיינה נולדה בכפר שבאזור אוסטלנד לאב שעבד כפקיד יערות ונרצח על ידי הנ.ק.ו.ד. כשהייתה בת שנה. ב-1965 היא סיימה לימודי כלכלה באוניברסיטת וילנה ועבדה בה כמרצה ועמיתת מחקר במחלקה לכלכלה תעשייתית. בשנים 1981–1986 עבדה בגרמניה המזרחית. בשנות השמונים סיימה לימודי דוקטורט בכלכלה באוניברסיטת וילנה והייתה סגנית מנהל מכון המחקר לכלכלה חקלאית. ב-1980 הצטרפה לשורות המפלגה הקומוניסטית של ליטא וב-1988 הייתה ממייסדי תנועת Sąjūdis למען עצמאות ליטא. עם הכרזת העצמאות נבחרה לכהן ב-1990 בראש הממשלה הראשונה, תחת לחצים כבדים של אמברגו מברית המועצות. בינואר 1991 התפטרה מתפקידה. מאוחר יותר עמדה בראש מערך האיכרים והמפלגת הדמוקרטית החדשה והייתה בשנים 2006–2008 שרת החקלאות. בשנת 2009 החלה לעמוד בראש המפלגה העממית של ליטא. ב-2004 הייתה מועמדת בבחירות לנשיאות ליטא והגיעה למקום השני. נשואה בשנית ואם לשלושה. מדיה וקבצים בנושא קזימירה פרונסקיינה בוויקישיתוף
1870 בצרפת

שנת 1870 בצרפת הייתה השנה בה ציינה צרפת 836 שנות לאום. במהלך השנה חוותה צרפת תהפוכות רבות במלחמת צרפת–פרוסיה, בסופה הושפלה ונלקחו ממנה אלזס ולורן והוקמה האימפריה הגרמנית צרפת לא הפסיקה לרצות לנקום (הרבאנש הצרפתי) עד תבוסת גרמניה 48 שנים מאוחר יותר.  נפוליאון השלישי (ויתר על התפקיד ב-4 בספטמבר) 20 באפריל – משאל חוקתי מאשר את הקמת האימפריה הצרפתית השנייה.  19 ביולי – צרפת מכריזה מלחמה על פרוסיה עקב שדר אמס (אנ') 4 באוגוסט – קרב ויסמבור (אנ'): כוחות פרוסיים מתקיפים את חיל המצב הצרפתי בוויסמבור.  6 באוגוסט – קרב ספיצ'רן (אנ'), ליד זארבריקן מסתיים בניצחון פרוסי.  6 באוגוסט – קרב וורת' (אנ') מסתיים בניצחון פרוסי מכריע.  14 באוגוסט – קרב בורני-קולומבי (אנ'): ניצחון פרוסי, הצרפתים נסוגים לעיר מץ.  15 באוגוסט – מתחיל המצור על שטרסבורג (אנ').  16 באוגוסט – קרב מארס-לה-טור (אנ'): ניצחון פרוסי.  18 באוגוסט – קרב גרבלוט: ניצחון פרוסי. 30 באוגוסט – קרב ביומונט (אנ'): ניצחון פרוסי.  31 באוגוסט – קרב נויסוויל (אנ'): ניצחון פרוסי. 1 בספטמבר – קרב סדאן: ניצחון פרוסי מכריע.  2 בספטמבר – נפוליאון השלישי וארמיית שאלון (אנ') נכנעים לפרוסים. נפוליאון השלישי מכריז כי האימפריה הצרפתית הובסה. 3 בספטמבר – מתחיל המצור על מץ. 4 בספטמבר- מוקמת בפריז הרפובליקה הצרפתית השלישית. נוסדת ממשלת ההגנה הלאומית (אנ').  4 בספטמבר – הקיסרית אז'ני (אנ') נמלטת ללונדון עם בנה.  19 בספטמבר- מתחיל המצור על פריז (אנ'). 27 בספטמבר עד 30 בספטמבר- קרב לה בורז'ה (אנ'), חלק מהמצור על פריז מסתיים בניצחון צרפתי. 28 בספטמבר- המצור על שטרסבורג מסתיים בכניעה צרפתית. 30 בספטמבר- קרב צווילי (אנ'), חלק מהמצור על פריז, מסתיים בניצחון פרוסי. 8 באוקטובר- לאון גמבטה נמלט מפריז הנצורה באמצעות כדור פורח. 18 באוקטובר- קרב בלבואה (אנ') ליד מץ מסתיים בניצחון פרוסי. 23 באוקטובר- המצור על מץ מסתיים בכניעה צרפתית. 3 בנובמבר- המצור על בלפרט מתחיל. 9 בנובמבר- קרב קלאמיס (אנ') מסתיים בניצחון צרפתי על כוחות ממלכת בוואריה. 11 בנובמבר- כוחות צרפתיים כובשים מחדש את אורליאן. 27 בנובמבר- קרב אמיין (אנ') מסתיים בניצחון פרוסי. 28 בנובמבר- קרב בנואה-לה רולנדה (אנ') מסתיים בניצחון פרוסי. 2 בדצמבר- קרב לויגני-פופרי (אנ'):ניצחון פרוסי. 3 בדצמבר עד 4 בדצמבר- קרב אורליאן השני (אנ'), הפרוסים כובשים מחדש את אורליאן. 23 בדצמבר עד 24 בדצמבר- קרב הלאו (אנ') מסתיים בתיקו. 25 בינואר- הנרי בורדו, סופר ועורך דין (נפטר ב-1963. 28 באפריל- פרדריק ג'סטין קולט, פתולוג (נפטר ב-1966). 24 בספטמבר- ז'ורז' קלוד, מהנדס, כימאי וממציא (נפטר ב-1960). 30 בספטמבר- ז'אן בטיסט פרין, פיזיקאי וחתן פרס נובל (נפטר ב-1942). 8 באוקטובר- לואי וירן, נגן עוגב ומלחין (נפטר ב-1937). 10 בדצמבר- מרי בונפרטה, בתו הבכורה של הנסיך נפוליאון בונפרטה של קאנינו (נפטרה ב-1947). (קטגוריה:צרפתים שנפטרו ב-1870) 19 בפברואר- נתנאל דה רוטשילד, מייסד סניף היין של משפחת רוטשילד. (נולד ב-1812). 20 ביוני- ז'ול דה גונקור, סופר (נולד ב-1830). 23 בספטמבר- פרוספר מרימה, מחזאי, היסטוריון וארכאולוג (נולד ב-1803). 28 באוקטובר- ז'אן פייר-פרלט, פסיכיאטר, (נולד ב-1794). 29 באוקטובר- ז'ול ברוך, מדינאי ושר (נולד ב-1802). 28 בנובמבר- פרדריק באזיל, צייר (נולד ב-1841). ז'אק פרנסואה אוכרד, צייר (נולד ב-1800). מדיה וקבצים בנושא 1870 בצרפת בוויקישיתוף
רפאל אוחנה

הרב רפאל אוחנה (1850, ה'תר"י – 30 באוגוסט 1902, כ"ז באב ה'תרס"ב) היה שד"ר מטבריה יליד מקנס שבמרוקו, ומחבר ספרים רבים. נולד במקנס שבמרוקו בשנת תר"י לרב חיים אוחנה ולמסעודה טולידאנו. בשנת 1865 (ה'תרכ"ה) עלה לישראל יחד עם סבו הרב יהודה אוחנה והשתכנו בטבריה, שם זכה לכינוי רפאל המלאך. בשנת 1881 (ה'תרמ"א) יצא כשד"ר לשליחות בבוכרה שבאוזבקיסטן מטעם כוללות טבריה. בשנת 1894 (ה'תרנ"ד) יצא בשליחות נוספת מטעם כוללות טבריה לסוריה, לעיראק ולהודו, ובשנת 1897 (ה'תרנ"ז) לערי צפון אפריקה. נישא פעמיים. מאשתו הראשונה וידא בת רבי דוד נתנאל רופא נולדו לו שלושה בנים. שניים מהם נפטרו בינקותם - כפי שכתב בהקדמה לספרו מראה הילדים - ומותם הוא למעשה זה שהביא אותו לחבר ספר זה, העוסק ברפואות. מאשתו השנייה נולדו לו שלושה ילדים בריאים. בניו: רבי חיים, רבי רחמים, רבי מרדכי. בתו שרה נשאת לר' יעקב טבול. הלך לעולמו ב-כ"ז באב ה' תרס"ב, 30 באוגוסט 1902, ונקבר במערת הצדיקים בצפת בסמוך לקבר האר"י. חתנו היה הרב משה מאיר חי אליקים. נכדתו מרגלית בת רבי מרדכי אוחנה נישאה לרב רפאל עבו, דיין בבית הדין הרבני הגדול בירושלים. טובת מראה - שבחי העיר טבריה, ירושלים ה'תרנ"ז. יצא במהדורה חדשה עם הערות בהוצאת הספרייה הספרדית, תשפ"א. שיר חדש - ירושלים ה'תרמ"ט יסוד מערבי - מוסר ותיקון הברית מראה הילדים - סגולות ורפואות, ירושלים ה'תר"ס ראה מעשה - ירושלים ה'תרס"ב נזכר הלכה - ירושלים ה'תרס"א פרשת רא"ה - על פרשיות השבוע אור המערכה - כתב יד הנמצא בידי אחד מצאצאיו (אבישי מזרחי ) יפות מראה - דרשות. אבד. דוד תדהר, אנציקלופדיה לחלוצי הישוב ובוניו, ספריית ראשונים, עמ' 3606 ספרו טובת מראה, ירושלים ה'תרנ"ז (דף צה עמ' ב') אברהם יערי, שלוחי ארץ ישראל, מוסד הרב קוק תשס"ב כתבי רפאל אוחנה בפרויקט בן-יהודה חכם רפאל אוחנה, באתר החכם היומי דוד תדהר (עורך), "רפאל אוחנה", באנציקלופדיה לחלוצי הישוב ובוניו, כרך י (1959), עמ' 3606 ספרו "מראה הילדים", באתר HebrewBooks ספרו "טובת מראה", באתר HebrewBooks רפאל אוחנה, באתר "החכם היומי" רפאל בן חיים אוחנה (1850-1902), דף שער בספרייה הלאומית לעיתים "אוחנא"
פיג'ו 604

פיג'ו 604 (צרפתית: Peugeot 604) היא מכונית מנהלים, המוגדרת כמכונית סלון, 4 דלתות, אשר יוצרה על ידי חברת פיג'ו הצרפתית בשנים 1975–1985. הפיג'ו 604 הוצגה לראשונה בתערוכת המכוניות בז'נבה במרץ 1975. סך הכול יוצרו 153,252 יחידות. הדגם היה מבוסס על דגם "פיג'ו 504". בשנת 1976 נמכרו מעל 36,000 יחידות, אך בעקבות משבר האנרגיה העולמי בשנת 1981 נמכרו כ-7,000 יחידות בלבד. מחיר הדגם בהשקה היה 10,990 דולר אמריקאי, ובבריטניה 4,785 לירות שטרלינג. חברת פיג'ו פיתחה את מנוע ה-6V צילינדרים בשותפות עם חברת וולוו השוודית, ועם חברת רנו הצרפתית. בנוסף לפיג'ו 604, מנוע ה-2,664 סמ"ק הותקן בדגם ה-וולוו 264 ובדגם הרנו 30. פיג'ו 604 הייתה מכונית היוקרה הראשונה של חברת פיג'ו, יותר מארבעים שנה לאחר ייצור מכונית היוקרה 6 צילינדר, פיג'ו 601. חברת קיה, הדרום קוריאנית הרכיבה 381 יחידות (בין השנים 1979–1981). הדגם יוצא ל- ארצות הברית בין השנים 1979–1984. משנת 1980 יוצא דגם הדיזל טורבו. בשנת 1984 נמכרו בארצות הברית 304 יחידות. תא המטען של הפיג'ו 604 היה גדול יחסית, נפח של 498 ליטר. ההילוכים של ה- "פיג'ו 604" ניתנו לדגם רכב השטח של חברת פיג'ו הקרוי פיג'ו P4 אשר היה בשרות הצבא הצרפתי. 4 דלתות - סדאן 4 דלתות - לימוזינה ארוכה + 2 מושבים נוספים (1978–1984), יוצרו 124 יחידות פיג'ו 604, שנת 1976 פיג'ו 604, דגם Ti שנת 1979 פיג'ו 604, שנת 1978 פיג'ו 604 פיג'ו 604 - מבט לתא הנהג ולוח מחוונים פיג'ו 604 - מבט לתא הנהג ולוח מחוונים פיג'ו 604 דגם Ti פיג'ו 604 דגם GTI, שנת 1984 פיג'ו 604 פיג'ו 604 פיג'ו פיג'ו 504 פיג'ו 601 פיג'ו 605 פיג'ו 607 פיג'ו P4 רנו 30 מדיה וקבצים בנושא פיג'ו 604 בוויקישיתוף
מרחק בין-חלקיקי ממוצע

מרחק בין-חלקיקי ממוצע (באנגלית: Mean inter-particle distance), או הפרדה בין-חלקיקית ממוצעת, הוא המרחק הממוצע בין חלקיקים מיקרוסופיים קרובים ביותר (אטומים או מולקולות) בגוף מקרוסקופי. משיקולים כלליים ביותר, המרחק הבין-חלקיקי הממוצע קשור לנפח פר חלקיק של החומר 1 / n {\displaystyle 1/n} , כלומר: ⟨ r ⟩ ∼ 1 / n 1 / 3 , {\displaystyle \langle r\rangle \sim 1/n^{1/3},} כאשר n = N / V {\displaystyle n=N/V} היא צפיפות החלקיקים. את הצורה הכללית קל להסיק משיקולים של קינום, אך עם זאת, למעט מקרים פשוטים ספורים כמו למשל של גז אידיאלי, חישובים מדויקים לקביעת פקטור הפרופורציונליות בלתי אפשריים אנליטית; זה תלוי בגאומטריה המדויקת של סידור האטומים. לכן, לעיתים קרובות נעשה שימוש בביטויים מקורבים. ביטוי מקורב אחד כזה הוא Wigner-Seitz radius: ( 3 4 π n ) 1 / 3 , {\displaystyle \left({\frac {3}{4\pi n}}\right)^{1/3},} אשר מתאים לרדיוס של כדור שיש לו נפח זהה לזה של הנפח פר חלקיק 1 / n {\displaystyle 1/n} . הגדרה פופולרית אחרת היא: 1 / n 1 / 3 {\displaystyle 1/n^{1/3}} , אשר מתאימה לאורך הצלע של קובייה שלה נפח 1 / n {\displaystyle 1/n} . נרצה לחשב פונקציית צפיפות ההסתברות של המרחק לחלקיק השכן הקרוב ביותר. נניח שישנם N חלקיקים בתוך אזור שלו נפח V. חלקיק שכן קרוב ביותר במרחק r {\displaystyle r} פירושו של דבר שבדיוק אחד מ-N החלקיקים נח במרחק הזה בעוד שאר N − 1 {\displaystyle N-1} החלקיקים נמצאים במרחק גדול יותר ממרחק זה, כלומר הם נמצאים מחוץ לכדור עם רדיוס r {\displaystyle r} . ההסתברות למצוא חלקיק בין רדיוסים r {\displaystyle r} ו- r + d r {\displaystyle r+dr} היא ( 4 π r 2 N / V ) d r {\displaystyle (4\pi r^{2}N/V)dr} , בעוד ההסתברות למצוא חלקיק מחוץ לכדור הזה היא 1 − 4 π r 3 / 3 V {\displaystyle 1-4\pi r^{3}/3V} . לפיכך הביטוי לצפיפות ההסתברות הוא: P N ( r ) d r = 4 π r 2 d r N V ( 1 − 4 π 3 r 3 / V ) N − 1 = 3 a ( r a ) 2 d r ( 1 − ( r a ) 3 1 N ) N − 1 {\displaystyle P_{N}(r)dr=4\pi r^{2}dr{\frac {N}{V}}\left(1-{\frac {4\pi }{3}}r^{3}/V\right)^{N-1}={\frac {3}{a}}\left({\frac {r}{a}}\right)^{2}dr\left(1-\left({\frac {r}{a}}\right)^{3}{\frac {1}{N}}\right)^{N-1}\,} כאשר a הוא פרמטר ששווה ל- a = ( 3 4 π n ) 1 / 3 . {\displaystyle a=\left({\frac {3}{4\pi n}}\right)^{1/3}.} . אם ניקח את הגבול של N → ∞ {\displaystyle N\rightarrow \infty } ונשתמש ב- lim x → ∞ ( 1 + 1 x ) x = e {\displaystyle \lim _{x\rightarrow \infty }\left(1+{\frac {1}{x}}\right)^{x}=e} , נקבל את התוצאה: P ( r ) = 3 a ( r a ) 2 e − ( r / a ) 3 . {\displaystyle P(r)={\frac {3}{a}}\left({\frac {r}{a}}\right)^{2}e^{-(r/a)^{3}}\,.} ההבדל המרכזי בין המהלך החופשי הממוצע למרחק הבין חלקיקי הממוצע הוא שהאחרון תלוי בצפיפות החלקיקים בלבד, בעוד שהמהלך החופשי הממוצע הוא פונקציה של צפיפות החלקיקים ושל גודל החלקיקים (חתך הפעולה האפקטיבי שלהם).
מריה דה לורדש פינטסילגו

מריה דה לורדש פינטסילגו (בפורטוגזית: ‏Maria de Lourdes Ruivo da Silva de Matos Pintasilgo‏Ⓘ‏; 18 בינואר 1930 – 10 ביולי 2004) הייתה ראש ממשלת פורטוגל בין אוגוסט 1979 וינואר 1980, האישה הראשונה והיחידה לעמוד בראש ממשלת פורטוגל והאישה השלישית בתפקיד ראש ממשלה במדינות אירופה. פינטסילגו נולדה באברנטש. אביה עזב את המשפחה בגיל צעיר ובגיל שבע נשלחה פינטסילגו ללימודים בליסבון. היא הייתה חברה בתנועת הנוער הצבאית Mocidade Portuguesa ובארגון הנוצרי Acção Católica. כסטודנטית עמדה בשנים 1952–1956 בראש ארגון הנשים של הסטודנטיות הקתוליות והייתה ב-1956 הנשיאה הבינלאומית של תנועת הסטודנטים הקתולית Pax Romana. ב-1953 היא סיימה את לימודיה באוניברסיטת ליסבון כמהנדסת תעשיות כימיות. לאחר מכן קיבלה מענק לימודים מהוועד לאנרגיה גרעינית והשתלמה בתוכנית מקצועית. ב-1954 התקבלה לעבודה כמהנדסת הראשית של חטיבת מפעלי הבטון בתאגיד התעשיות CUF. ב-1960 עזבה את התאגיד. היא הצטרפה לארגון הבינלאומי של נשים פועלות קתוליות Grail, ייסדה את הסניף המקומי בפורטוגל וב-1965 נבחרה לסגנית הנשיאה העולמית. באותה תקופה מונתה על ידי הותיקן כאשת הקשר בין הכנסייה הקתולית ובין מועצת הכנסיות העולמית. עד 1969 הייתה עובדת מדינה והובילה תוכנית לאומית לפיתוח חברתי. ב-1974 החזיקה בתפקיד זוטר בממשלה והייתה אחראית על רווחה חברתית וב-1975 מונתה לשרת הרווחה. בשנים 1971–1972 הייתה חברת המשלחת הפורטוגזית לאו"ם ובשנת 1975 מונתה לשגרירת פורטוגל באונסק"ו. ב-1979 מונתה על ידי הנשיא אנטוניו רמליו איאנש לראש ממשלת פורטוגל. היא כיהנה בתקופת מעבר קצרה והחזיקה בתפקיד חמישה חודשים במהלכם הובילה שינויים ניכרים במנגנון הרווחה הלאומי ובתחום הביטוח הלאומי ומדיניות הבריאות. ב-1986 הייתה מועמדת עצמאית לנשיאות פורטוגל וזכתה ב-7% מהקולות. בשנים 1987–1989 הייתה חברת הפרלמנט האירופי מטעם המפלגה הסוציאליסטית. נפטרה בליסבון בשנת 2004. מדיה וקבצים בנושא מריה דה לורדש פינטסילגו בוויקישיתוף מריה דה לורדש פינטסילגו, באתר "Find a Grave" (באנגלית)
מחשבה חופשית

מחשבה חופשית היא תפיסה פילוסופית לפיה צריך כל אדם לבסס עמדה לגבי האמת לפי היגיון, התנסות, חוויה אישית ואימפרסיוניזם (התרשמותיות) בלי להתבסס על תפיסת עולמה של סמכות מסוימת, של מסורת או של דוגמה דתית תוך דחיית האמונה. היישום הקוגניטיבי של המחשבה החופשית נקרא "חשיבה חופשית" ומבצעיה נקראים "הוגים חופשיים". המונח נכנס לשימוש במאה ה-17 לתאר את העיסוק החופשי שהתפתח אז במסורות הדתיות ובדוגמה הנוצרית. המושג מקושר לעיתים קרובות לביקורת על הדת, כפירה, אגנוסטיות, ואתאיזם. שורשי עקרון המחשבה החופשית נעוצים כבר בעת העתיקה, חשיבה ביקורתית כנגד הדת, הממסד והנורמות שגשגו בתקופה ההלניסטית, בין היתר בזכות משנתו של סוקרטס, שחי כמה עשרות שנים קודם לכן. רבים מייחסים השפעה גם לרפורמציה הפרוטסטנטית, תקופת הרנסאנס ועידן הנאורות על החשיבה החופשית במערב. שנת 1600 נחשבת בעיני רבים כציון דרך בהיסטוריה של המחשבה החופשית בשל הוצאתו להורג של ג'ורדנו ברונו, נזיר מהמסדר הדומיניקני, אסטרונום, מדען ופילוסוף איטלקי שהוצא להורג בשל סתירה בין תאוריה אסטרונומית לאמונת הכנסייה הקתולית. המחשבה החופשית קודמה באירופה בידי פילוסופים בני תקופת ההשכלה כדוגמת ג'ון לוק ווולטר. בארצות הברית של סוף המאה ה-19 ותחילת המאה ה-20 התפתחה תנועה חברתית בעלת שם זהה (Freethought) ובעלת מאפיינים אנרכיסטיים, שדגלה בביקורת על הממסד הדתי ובהפיכת הפרט לחופשי מבחינה פוליטית ורוחנית. רעיונותיה נתמכו על ידי כתבי עת פילוסופים בתקופה כדוגמת ליברטי ועל ידי הוגי דעות אנרכו-אינדיבידואליסטים שונים. ניהליזם ספקנות מדיה וקבצים בנושא מחשבה חופשית בוויקישיתוף חופש המחשבה, דף שער בספרייה הלאומית ערך זה הוא קצרמר בנושא פילוסופיה. אתם מוזמנים לתרום לוויקיפדיה ולהרחיב אותו.